Er hægt að finna út hvort tiltekið ár er hlaupár eða ekki , án þess að fletta upp í dagatali ? Já , það er vel hægt . Með þessu móti verður meðalár tímatalsins 365,2425 sólarhringar að lengd . Það er mjög nálægt svokölluðu hvarfári sem ræður árstíðaskiptum en það er 365,2422 sólarhringar . Frávikið nemur innan við einum degi á hverjum 3000 árum . Tímatalið sem við búum nú við nefnist gregoríanskt tímatal og megineinkenni þess er einmitt hlaupársreglan sem lýst var hér á undan . Það var tekið upp í kaþólskum löndum árið 1582 og innleitt hér á Íslandi árið 1700 . Þá kom 28. nóvember í stað 17. nóvember og var það gert til að vinna upp skekkjuna sem hafði safnast upp . Þær þjóðir sem búa nú við gregoríanskt tímatal eins og við höfðu áður notað svokallað júlíanskt tímatal sem Júlíus Sesar innleiddi í Rómaveldi árið 46 fyrir Krist . Það var einfaldara en hið gregoríanska því að samkvæmt því var hlaupár alltaf fjórða hvert ár , þegar 4 gengu upp í ártalinu . Ef það væri enn í gildi hefði verið ennþá auðveldara að svara spurningunni . En þetta tímatal var hins vegar ekki nógu nákvæmt til lengdar eins og áður er sagt . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .